เงินบาทเปิด 29.85/87 บาท
ธนาคารซีไอเอ็มบีไทย รายงาน เงินบาทเปิด 29.85/87 แข็งค่าต่อเนื่องตามแรงหนุนจากเงินทุนไหลเข้า
20 ก.ค. 2554

ธนาคารซีไอเอ็มบีไทย รายงาน เงินบาทเปิด 29.85/87 แข็งค่าต่อเนื่องตามแรงหนุนจากเงินทุนไหลเข้า
นักบริหารเงินจากธนาคาร ซีไอเอ็มบี ไทย กล่าวว่า เงินบาทเปิดตลาดเช้านี้อยู่ที่ระดับ 29.85/87 บาท/ดอลลาร์ ปรับตัวแข็งค่าจากเย็นวานนี้ที่ระดับ 29.89/91 บาท/ดอลลาร์ เนื่องจากได้รับปัจจัยหนุนจากเงินทุนต่างประเทศที่ไหลเข้ามาลงทุนในตลาดหุ้นและตลาดพันธบัตรเป็นสำคัญ แต่ตลาดยังจับตามองเรื่องแนวทางการแก้ปัญหาเศรษฐกิจของสหรัฐและสหภาพยุโรปเช่นเดิม
"(เงินบาท)ปรับตัวแข็งค่าต่อเนื่อง เมื่อเช้าดูเหมือนแบงก์ชาติจะ Interveen อยู่ที่ 20.90 (บาท/ดอลลาร์) สักพักก็ปล่อย" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศ เงินยูโรอยู่ที่ระดับ 1.4166/4170 ดอลลาร์/ยูโร ปรับตัวอ่อนค่าเล็กน้อยจากระดับ 1.4175/1.4180 ดอลลาร์/ยูโร 
นักบริหารเงิน คาดว่า กรอบการเคลื่อนไหวของเงินบาทวันนี้จะอยู่ระหว่าง 29.80-29.95 บาท/ดอลลาร์ โดยยังคงมีแนวโน้มปรับตัวแข็งค่าต่อเนื่อง